ระทึก! อิสตันบูล เกิดแผ่นดินไหว 2 ครั้ง ยังไม่มีรายงานความเสียหาย
ระทึก! เกิดเหตุแผ่นดินไหว 2 ครั้ง ที่นครอิสตันบูลของตุรกี เบื้องต้นยังไม่มีรายงานความเสียหาย
ระทึก! เกิดเหตุแผ่นดินไหว 2 ครั้ง ที่นครอิสตันบูลของตุรกี เบื้องต้นยังไม่มีรายงานความเสียหาย
23 ม.ค. 2563

สำนักงานจัดการเหตุฉุกเฉินและภัยพิบัติของตุรกี (AFAD) เปิดเผยว่า วันนี้(23 ม.ค.63) เกิดเหตุแผ่นดินไหว 2 ครั้งที่นครอิสตันบูล วัดแรงสั่นสะเทือนได้ 3.8 แมกนิจูด และ 4.5 แมกนิจูด
โดย AFAD รายงานว่าจุดศูนย์กลางของแผ่นดินไหวครั้งแรกอยู่ที่ระดับความลึก 7 กิโลเมตร ขณะที่ครั้งที่ 2 อยู่ที่ระดับ ความลึก 13 กิโลเมตร
ขณะที่เมื่อวานนี้ เกิดเหตุแผ่นดินไหววัดแรงสั่นสะเทือนได้ 5.4 แมกนิจูดที่จังหวัดมานิซาทางตะวันตกของตุรกี
อย่างไรก็ตามจนถึงขณะนี้ยังไม่มีรายงานความเสียหาย ผู้เสียชีวิต หรือได้รับบาดเจ็บจากเหตุการณ์ดังกล่าว